Dar peskereh      Eun dei, pa oen e jiboésaad, am-eus en em dosteit dar riblenn, hag am-  eus gwelet eur bagad pesked teo ged ou hein ru. Ind a zeblante boud  leun a oèd. Neuial a rent dar horré, e-peleh eo plijuz ged an hiaul.  Pand en em zieubas a-beh ar stér ag e skourn, ar besked a oe niveruz  souehuz. Komprenet m-eus bian  penoz e yent eneb dan dour-red eid an  had-pesked er stériou bihan.    Choñjet m-eus neusen implijein eur feson pesketa hag a zo diwallet ged  lezenn an oll vroiou ; mes oll dud ar lezenn a vo madelehuz ged eun  den a viùe en eur lojell edan eur weenn kouehet.    E tapoud brank bihan bèu ha weenn koéd-kren, am-eus greit e gwele ar  stér eur vardell hag ar pesk nhelle ked treuzein, hag am-eus ou  gwelet hag a glaske lemmel à-drest. Tost dar riblenn am-eus  greit eun  toull em bardell da war-dro hanter-hant sentimetr ag ar horre, hag am-  eus lakeit ihuelloh en dôr eur panerig am-moe greit e koèd haleg, hag  ar besked a arrue e tremén drezoñ. Da heul am-eus gorteit dirag toull  ar vardell hag am-eus ou skoeit kriz ged eur bah teo. An oll besked am-  eus paket a oe dan nebeutan pouezuz trengont lur ; lod a zee betag  peùar-ugent. Ar pesk-ze a ve anùet « taimen ». Ind a zo a famill an  dluhed, ha neus ket pesk gwellan en Enisei.    Daou zuhun da heul ou-doe treménet an oll besked, ha rag ma banierig  ne ree nitra mui, am-eus jiboeset en-dro.        .